JKW-KABAB-07-JA-019-wylie
d+hI:__dpal rdo rje bdud rtsi'i yan lag las sgrub pa'i lha gsum gyi byin rlabs bya ba'i tshul bklag chog tu bkod pa bzhugs so/_/rdo rje nyi ma'i dbyings gcig las/__/phrin las sgrub mdzad rigs kyi gar/__/cir yang sgyur mdzad bla ma'i zhabs/__/rang rig nyid du rtogs pas 'dud/__/rdo rje bdud rtsi bde ba chen po'i phrin las bye brag pa sgrub pa'i lha gsum gyi byin rlabs bya ba la/__rtsa ba'i dbang gi khong du btang ba'i tshe gshom dang sgrub tshul de nyid kyi yig char gsal ba ltar las zur du mi dgos shing dbang bskur dngos gzhi grub nas rjes gnang gi skabs su babs pa na 'di dag rim par sbyar dgos la/__dmigs bsal dgos pa dang 'brel bas khol 'don byed na 'chad 'gyur gsum ka la bdag bskyed mchod gtor logs su bsham/__dang po rdo rje bdud rtsi'i khrus dbang la stegs bu'i dbus su bum pa dri bzang dang gzhung gsal gyi rdzas sbyar ba'i chus bkang zhing kha rgyan mgul chings gzungs rdor ldan pa bkod/__mdun du sman gtor rak+ta/__phyi mchod phreng tshar du bsham/__dung zhal sogs nyer mkho 'du byas la/__bdag bskyed rtsa ba'i dkyil 'khor rdo rje bdud rtsi'i phrin las bzlas pa stong tshigs bcas sngon tu song nas/__rim par dbye ba gnyis pas gzhung bsrang*/__rtsa ba'i phrin las kyis kha bskang ste/__mdun gyi mchod gtor byin brlab/__bum par lha bskyed spyan 'dren/__bzhugs bstim dbang bskur mchod bstod bya/__rtsa snying dang las sbyor bzlas pa bungs bskyed bzlas pa'i mthar yang sngags tsam gyis mchod cing bstod/__'bru gsum gyis mchod yon phul/__bum lha 'od zhu bya/__bsgrub bya khrus nas dbyung*/__sems bskyed gsal btab la/__'dir skabs su babs pa/__rdo rje bdud rtsi gsang ba chen po'i man ngag snying thig zab pa'i mthar thug gi smin byed kyi yan lag dpal rdo rje bdud rtsi'i 'khyil pa zhi ba rdo rje chu'i ting nge 'dzin gyi rim par phye ba las 'byung ba/__sdig sgrib nad gdon bgegs dang bar chad grib dang mi gtsang ba thams cad sel ba la shin tu bsngags pa/__bcom ldan khro bo'i dbang po bdud rtsi 'khyil pa'i khrus dbang zab mo zhu ba'i yon tu maN+Dal phul/__zhes maN+Dal 'bul du gzhug__/gsol ba 'debs pa 'di'i rjes zlos/__bde gshegs rnams ni thams cad kyi:__ye shes rdo rje bdud rtsi 'khyil:__sgrib gnyis dri ma sbyong mdzad lha:__bdag la yang dag nye bar mdzod:__lan gsum/__rgyun bshags yan lag brgyad pa'i ting nge 'dzin tshul bzhin tu sgom pa dang bcas te 'di'i rjes zlos/__rdo rje slob dpon sangs rgyas dpal/__/dus gsum bzhugs la phyag 'tshal lo/__/mchog gsum bsten pa'i zhing gyur la/__/gnyis med yid kyis skyabs su mchi/__/dngos 'byor yid kyis rnam sprul pa'i/__/dag pa'i mchod pa bzhes su gsol/__/dngos grub chu bo gcod pa'i gegs/__nyes byas ma lus bshags par bgyi/__/phyogs bcu 'khor gsum dag pa'i chos/__/ma chags spyod la rjes yi rang*/__/dag pa mtha' bzhi'i dri ma med/__/rdzogs pa'i byang chub sems bskyed do/__/bde gshegs dbang phyug sems can la/__/dgos pa gsum phyir lus 'bul lo/__/tshe rabs bgrangs pa'i las rnams kun/__/bsdus te byang chub chen por bsngo/__slob dpon rdo rje bdud rtsi 'khyil pa'i thugs ka nas spros pa'i khro chung mtshon cha'i char dang me phung 'bar bas khyed rang rnams kyi sgo gsum la 'tshe zhing bar du gcod pa thams cad rgyang ring du bskrad par mos shig__/bdug pa yungs thun drag sngags brjod la bgegs bskrad/__slob dpon nyid bcom ldan 'das dpal rdo rje bdud rtsi 'khyil par gsal ba'i phyag na rin po che'i bum pa rdo rje bdud rtsi'i chu rgyun gyis gang ba bsnams nas khyed rang rnams kyi gnas gsum du bzhag cing khrus byas pa la brten/__tshe thog ma med pa nas bsags pa'i rtog sgrib nyams chags thams cad byang zhing dag__/gnas skabs lus ngag yid gsum la gnod cing 'tshe ba'i nad gdon bgegs rigs grib dang mi gtsang ba thams cad sang sang bkrus/__mi mthun pa'i phyogs thams cad zhi nas bkra shis bde legs mchog gi dpal dang ldan par gyur par mos shig__/bum pa spyi bor bzhag la/__oM:__rdo rje rtag pa'i ye shes chu:__bdud rtsi 'khyil ba'i rang bzhin gyis:__lus kyi sdig sgrib nad gdon bgegs:__mi mthun phyogs kun zhi gyur cig:__oM badz+ra a mr-i ta kuN+Da lI sho d+ha ne sho d+ha ne bi sho d+ha ne hU~M swA hA:__kA ya shud+d+he shud+d+he bi shud+d+he shIn+taM ku ru swA hA:__zhes btags pa brjod la khrus bya zhing 'thor/__bum chu blud pa 'og ma rnams la'ang 'gre/__khrus khol 'don skabs sogs rgyas par spro na/__kA ya sarba ro ga shud+d+he sogs spel tshig rgyas pa sbyor tshul khrus kyi cho ga spyi'i rigs 'gre sbyar/__bum pa mgrin par bzhag la/__AH__rdo rje gar dbang ye shes chu:__bdud rtsi'i 'khyil pa'i rang bzhin gyis:__ngag gi sdig sgrib nad gdon bgegs:__mi mthun phyogs kun zhi gyur cig:__oM badz+ra a mr-i ta kuN+Da lI sho d+ha ne sho d+ha ne bi sho d+ha ne hU~M swA hA:__wA ka shud+d+he shud+d+he bi shud+d+he shAn+tiM ku ru swA hA:__khrus dang 'thor 'thung bya/__bum pa snying gar bzhag la/__hU~M:__rdo rje sems dpa'i ye shes chu:__bdud rtsi 'khyil pa'i rang bzhin gyis:__yid kyi sdig sgrib nad gdon bgegs:__mi mthun phyogs kun zhi gyur cig:__oM badz+ra a mr-i ta kuN+Da lI sho d+ha ne sho d+ha ne bi sho d+ha ne hU~M swA hA:__tsit+ta shud+d+he shud+d+he bi shud+d+he shAn+tiM ku ru swA hA/__khrus dang 'thor 'thung bya/__sgro mdongs dang bcas pa'i ku sha thogs la/__dag byed rten 'brel rdzas kyi dbus su nyi ma'i dkyil 'khor la gnas pa'i hU~M yig gi mthar sngags kyi phreng bas bskor ba las 'od zer dpag tu med pa byung*/__khyed rang rnams kyi sgo gsum la gnas pa'i sdig sgrib bag chags dang bcas pa/__nad gdon grib dang mi gtsang ba'i rigs bkrus pas ma dag pa'i lhag ma ci mchis pa thams cad sangs kyis byab pas lus shel dkar gyi bum pa dri ma med pa ltar gyur par mos shig__/byab pa'i tshul byas la/__hU~M:__rdo rje stong pa nyid dbyings las:__bde chen bdud rtsi'i chu rgyun 'bebs:__zung 'jug gcig tu 'khyil pa yi:__ye shes sgyu ma'i 'od zer gyis:__brtan g.yo'i tha mal snang zhen las:__byung ba'i sdig sgrib bag chags dang :__nad gdon grib dang mi gtsang ba:__thams cad byang zhing dag gyur cig:__oM badz+ra a mr-i ta kuN+Da lI sho d+ha ne sho d+ha ne bi sho d+ha ne hU~M swA hA:__kA ya wA ka tsit+ta shud+d+he shud+d+he bi shud+d+he a pA na ya swA hA/__zhes mang du brjod/__spro na spel tshig rgyas par sbyor tshul gong gis 'gre/__slob dpon gyi phyag gi rdo rje las rdo rje'i char phra mo dpag tu med pa 'phros te khyed rang rnams kyi lus la rdo rje'i go khrab 'od 'bar bas g.yogs/__phyin chad bgegs dang bar chad cis kyang mi tshugs pa'i go cha chen po bgos par mos shig__/rdo rje bsnol ma gnas bdun du bzhag la/__hU~M:__stong pa'i go cha bla na med:__rdo rje bdud rtsi 'khyil ba yi:__phyag rgya'i gzugs su yongs shar bas:__sgo gsum mtshan ma'i rnam rtog bsrung :__oM badz+ra a mr-i ta kuN+Da lI sho d+ha ne sho d+ha ne bi sho d+ha ne hU~M swA hA:__kA ya wA ka tsit+ta badz+ra rak+Sha rak+Sha swA hA:__zhes pa rnams kyi mthar bden pa'i stobs brjod pa ni/__nam mkha' med par gyur na yang*/__/sngags kyi dngos grub med mi srid/__/lha dang drang srong gis bshad pa'i/__/rig sngags bslu bar mi 'gyur na/__/'dod chags bral bas byas pa yi/__/gsang sngags sbyor bas bslu ba ni/__/ma byung 'byung bar mi 'gyur ro/__/sngags dang ting 'dzin mi bslu zhing*/__/rten 'brel nus pa bsam mi khyab/__/bden pa chen po'i mthu stobs kyis/__/sdig sgrib nad gdon bgegs rnams las/__/deng nas rtag tu rgyal gyur cig__/dza ya dza ya su dza ya/__zhes dang shis brjod rgyas pa/__gang ser ma sogs sam/__byang chub snying por gshegs pa sogs sh+lo ka kha shas brjod la me tog 'thor/__'di ltar bsgrubs pa'i phan yon kyang gzhung las/__zla ba bza' las grol ba bzhin:__nad gdon sdig sgrib g.yul las rgyal:__zhi dang bkra shis bde legs 'gyur:__ces bsngags pa don dang ldan pa lags so/__/zhes brjod/__dbang chen gyi dkyus gcig tu rjes gnang rnams sbyor skabs 'di mtshams rjes gnang phyi ma'i maN+Dal la 'jug pa dang*/__khol 'don skabs dbang dang las byang gi mjug bsdu rnam spyi 'gre ltar shes par bya'o/__/gnyis pa hU~M mdzad bdug pa'i byin rlabs la/__mdun stegs kyi dbus su thod pa'i snod du gzhung gsal bsgrubs pa'i rdzas bdug gi ril bu'am phye ma bkod pa'i mdun du phyi nang gi mchod pa bsham/__bdag bskyed sngon du 'gro bas/__rim par dbye ba gsum pas gzhung bsrang*/__rtsa ba'i phrin las kyis kha bskang ste mchod gtor byin rlabs nas mdun bskyed sgrub tshul snga mas rigs 'gre/__bzlas pa ci 'grub mthar/__lha 'od du zhu nas rdzas la bstim/__brtan byed ye d+har brjod pa bcas grub nas/__bsgrub bya la khrus dang sems bskyed gsal btab la/__'dir skabs su babs pa/__rdo rje bdud rtsi gsang ba chen po'i man ngag snying thig zab pa'i mthar thug gi smin byed kyi yan lag dpal rdo rje bdud rtsi hU~M kA ra'i rdo rje bdug pa'i ting nge 'dzin gyi rim par phye ba las 'byung ba/__sgo gsum la bar du gcod pa'i gdon bgegs 'byung po ma rungs pa'i rigs thams cad dang*/__nad rims grib dang mi gtsang ba'i dri ma mtha' dag drag shul gyi mthu stobs chen pos skad cig la skrod par byed pa/__rdo rje bdud rtsi hU~M mdzad chen po la brten pa'i bdug rdzas kyi byin rlabs zhu ba'i yon tu maN+Dal phul/__gsol ba 'debs pa 'di'i rjes zlos/__gdon dang bgegs dang 'byung po dang :__nad rims grib dang mi gtsang ba:__drag shul mthu yis skrod byed pa:__rdo rje hU~M gi dbang bskur stsol:__lan gsum/__rgyun bshags yan lag brgyad pas bsags sbyong spel gsum tshul bzhin bya ba'i mos pas 'di'i rjes zlos/__rdo rje slob dpon sangs rgyas dpal/__/dus gsum bzhugs la phyag 'tshal lo/__/mchog gsum bsten pa'i zhing gyur la/__/gnyis med yid kyis skyabs su mchi/__/dngos 'byor yid kyis rnam sprul pa'i/__/dag pa'i mchod pa bzhes su gsol/__/dngos grub chu bo gcod pa'i gegs/__/nyes byas ma lus bshags par bgyi/__/phyogs bcu 'khor gsum dag pa'i chos/__/ma chags spyod la rjes yi rang*/__/dag pa mtha' bzhi'i dri ma med/__/rdzogs pa'i byang chub sems bskyed do/__/bde gshegs dbang phyug sems can la/__/dgos pa gsum phyir lus 'bul lo/__/tshe rabs bgrangs pa'i las rnams kun/__/bsdus te byang chub chen por bsngo/__des dbang gi sngon 'gro mdor bsdus pa'i tshul gyis song bas/__dbang dngos la sbyor ba mi mthun pa sbyong ba dang*/__dngos gzhi byin rlabs dbang bskur gnyis su yod pa las dang po'i slad du dmigs pa 'di ltar du sgoms shig__/khyed rang rnams kyi spyi bo ru:___pad+ma nyi ma 'od 'bar dbus:__hU~M yig mthing nag 'phro 'du yis:__gdug pa can rnams spa bkong zhing :__sangs rgyas byang chub thugs dam bskul:__srid zhi'i stobs bcud thams cad bkug:__yongs gyur rdo rje hU~M kA ra:__mthing dkar dmar ba'i zhal gsum pa:__gtum zhing khro la bzhad pa'i nyams:__phyag drug g.yas g.yon dang po gnyis:__bgegs 'dul phyag rgya brtan par 'ching :__bar bapas thabs shes mda' gzhu bkang :__tha mas rang 'dra'i mA ma ki'i:__rgyab nas 'khyud cing nu ma 'dzin:__zhal gdangs mche gtsigs spyan gsum bgrad:__dpa' gtum khro bo'i chags nyams rgyas:__stag sham sbrul dang rus pas brgyan:__zhabs zung lha chen pho mo'i steng :__drag po'i me dpung dbus na 'gying :__yab yum snyoms par zhugs pa'i sgras:__ye shes mkha' khyab sad par bsam:__hU~M:__mgon po kun gshegs thugs dam can:__bcom ldan rdo rje bdud rtsi'i lha:__gdug pa can rnams 'dul ba'i phyir:__hU~M mdzad khro bo chen por bzhengs:__oM badz+ra a mr-i ta sa ma ya ho:__sa ma ya s+t+waM:__oM badz+ra hU~M kA ra hU~M e h+ye hi badz+ra sa mA dza:__dzaHhU~M ba~M hoH__dam ye gnyis med du gyur pa'i khro rgyal hU~M mdzad chen po'i drag shul gyi nga ros bka' bsgos par gyur/__bdug rdzas dang gu gul sbyar ba bdug la/__hU~M:__nga ni rdo rje hU~M kA ra:__'jig rten 'di na su yang rung :__sgrub la bar du gcod pa yi:__sdig sgrib nad gdon bgegs rigs kun:__nga yi bka' las 'da' ma byed:__byer zhig dengs shig gzhan du song :__gal te bka' las 'da' byed na:__rdul phran bzhin du brlag par 'gyur:__yungs kar gyis thun grab/__lta stangs dang drag rol bcas/__oM badz+ra hU~M kA ra hU~M phaT:__sarba big+h+nAn ban+d+ha ban+d+ha ha na ha na da ha da ha u+u tsaT+TA ya u+u tsaT+TA ya hU~M hU~M phaT:__sarba pA paM u tsaT+TA ya hU~M phaT:__sarba A ba ra Na u tsaT+TA ya hU~M phaT:__sarba gra ha u tsaT+TA ya hU~M phaT:__sarba big+h+nAn u tsaT+TA ya hU~M phaT:__sarba dz+wa ra u tsaT+TA ya hUM phaT:__sarba ma la u tsaT+TA ya hU~M phaT:__ces drag tu brjod/__rdo rje bdug pa'i sprin gyi phung po las khro bo'i tshogs dpag tu med pa ser rgod 'bab pa ltar 'phros khyed rang rnams la gnod cing bar du gcod pa'i mi mthun mi 'dod pa thams cad tshar bcad/__phyin chad nam du'ang 'jug pa'i skabs med pa ye shes rdo rje'i phyag rgyas bsrung bar byas par mos shig__/gnyis pa dngos gzhi'i byin gyis rlob pa'i slad du/__thugs ka nas las byed kyi lha mo rdo rje snying po ma nam mkha' gang ba spros pa rnams kyis lha sngags rdzas kyi nus pa dbyer med du byin gyis brlabs pa'i dud pas bdug cing sku'i dbang bskur bas/__lus kyi nad gdon sdig sgrib thams cad bsal/__lus la gzi brjid bskyed/__'gyur med rdo rje'i sku ru byin gyis brlabs par mos shig__/bdug rdzas dang tsan+dan gu gul sogs sbyar ba bdug la/__hU~M:_rdo rje bdud rtsi bde ba che:__sgrub la byin gyis rlob pa'i phyir:__hU~M mdzad khro bo chen por bzhengs:__sku yi gzi byin lus la phob:__lus kyi nad gdon sdig sgrib sol:__rdo rje'i sku ru byin gyis rlobs:__badz+ra kA ya dz+nyA na A be sha ya a AH__hU~M gi glu len pa 'og ma gnyis la'ang 'gre/__las byed lha mo rnams kyis rdzas kyi bdud rtsi lce la bzhag cing gsung gi dbang bskur bas/__ngag gi nad gdon sdig sgrib thams cad bsal/__ngag la nus pa sbar/__'gag med rdo rje'i gsung du byin gyis rlobs par mos shig__/rdzas bdud rtsi dang sbyar ba khar byin la/__hU~M:__rdo rje bdud rtsi bde ba che:__sgrub la byin gyis rlobs pa'i phyir:__hU~M mdzad khro bo chen por bzhengs:__gsung gi nus pa ngag la spor:__ngag gi nad gdon sdig sgrib sol:__rdo rje'i gsung du byin gyis rlobs:__badz+ra wA ka dz+nyA na a d+hiSh+Thi te swA hA:__hU~M hU~M hU~M:__las byed kyi lha mo rnams kyis dam tshig gi thig le snying gar gdab cing thugs kyi dbang bskur bas/__yid kyi nad gdon sdig sgrib thams cad bsal/___sems la rtogs pa bskyed/__'khrul med rdo rje'i thugs su byin gyis brlabs par mos shig__/bdud rtsi dang sbyar ba'i rdzas kyi thig le snying gar bkod la/__hU~M:__rdo rje bdud rtsi bde ba che:__sgrub la byin gyis rlob pa'i phyir:__hU~M mdzad khro bo chen por bzhengs:__thugs kyi ye shes yid la stsol:__yid kyi nad gdon sdig sgrib sol:__rdo rje'i thugs su byin gyis rlobs:__badz+ra tsit+ta dz+nyA na sa ma ya s+t+wa~M:__hU~M hU~M hU~M:__de ltar rdo rje'i gsang ba gsum gyi dbang dang byin rlabs thob/__spyi bo'i lha 'od du zhu nas khyed rang rnams la thim pas khyed rang rnams kyang skad cig gis rdo rje hU~M mdzad chen po'i skur gyur pa ni/__sku mdog mthing nag zhal gsum g.yas dkar g.yon dmar gtum zhing khro la bzhad pa'i nyams can/__phyag drug gi g.yas g.yon dang po gnyis bgegs 'dul phyag rgya thugs kar 'ching ba/__bar pas mda' gzhu bkang ba/__tha mas rang 'dra ba'i lha mo ma mA ki'i rgyab nas 'khyud cing nu ma gnyis la 'dzin pa/__zhal gdangs mche gtsigs spyan gsum bsgrad pa/__sbrul dang rus rgyan stag sham gyis spras shing zhabs gnyis pad nyi lha chen pho mo'i gdan la bgrad cing drag po'i me rab tu 'bar ba'i dbus na 'gying ba'i thugs kar nyi ma'i dkyil 'khor gyi steng du hU~M mthing nag 'od 'bar ba gsal thob/__rjes su bzlas pa'i rkyen gyis de las lha mo rdo rje snying po ma mthing ga pad+ma dang bdug spos bsnams pa nam mkha' gang ba spros/__'phags pa rnams mchod cing 'gro ba kun gyi sgrib gnyis sbyangs/__nad gdon bgegs tshogs thams cad rgyang ring du bskrad nas/__ye shes rdo rje'i gur khang chen pos bsrungs/__lha mo rnams tshur 'dus te rang la thim pas 'khor 'das kyi bcud dang nus stobs thams cad bsdus te thim pas mthu stobs nus pa'i rtsal chen rdzogs par mos la sngags kyi rjes zlos mdzod:__hU~M:__lan gsum dang*/__oM badz+ra hU~M kA ra hU~M phaT:__sarba big+h+nAn ban+d+ha ban+d+ha ha na ha na da ha da ha u+u tsaT+TA ya u+u tsaT+TA ya hU~M hU~M phaT:__ces lan gsum/__de ltar bsgrubs pa'i phan yon kyang gzhung las/__'dis ni sdig sgrib thams cad sreg:__ye shes snang ba rgyud la 'char:__nad dang rims kyis 'tshe mi nus:__gdon bgegs 'byung po tshar gcod cing :__rdo rje'i go cha chen por 'gyur:__de phyir gsang chen sgrub pa yi:__lam gyi gegs sel yang dag go:__zhes gsungs pas mtshon no/__/shis brjod byas la/__rjes gnang phyi mar 'jug pa'am dbang dang las byang gi rjes bsdu gong du smos pa ltar bya'o/__/gsum pa dbang byed ma mA kI'i byin brlabs la/__mdun stegs kyi steng du thod snod bzang por tshul bzhin bsgrubs pa'i ma da na bkod/__phyi nang gi mchod gtor/__zhun mar sin+d+hU ra rnams kyang bsdogs/__bdag bskyed sngon du song nas/__rtsa ba'i phrin las dang rim dbye bzhi pa sbyar la/__mchod gtor byin rlabs/__mdun rten bdud rtsi rtsa ba'i dkyil 'khor bskyed bstim mchod bstod bzlas pa dang bcas byas la thugs dam bskul/__bdud rtsi ma mA kir zhal bsgyur la 'phro 'du'i ting nge 'dzin dang 'dzab bzlas bya/__tshogs mchod 'bul/__phur gdab dang byin 'bebs 'di nyid ched du sgrub pa'i skabs su dgos kyi dbang sgrub tsam la ma 'grub kyang chog__/lha mo bdud rtsir bsgyur/__slob ma la khrus bya/__sems bskyed gsal gdab la/__'dir skabs su babs pa/__rdo rje bdud rtsi gsang ba chen po'i man ngag snying tig zab pa'i mthar thug gi smin byed kyi yan lag__/dpal rdo rje bdud rtsi ma mA ki ma da na'i ting nge 'dzin gyi rim par phye ba las 'byung ba/__'jig rten dang 'jig rten las 'das pa'i dngos grub dang ye shes thams cad dbang du byed pa/__rin chen bdud rtsi ma mA ki'i rdzas la brten pa'i byin rlabs zhu ba'i yon tu maN+Dal phul/__gsol ba 'debs pa 'di'i rjes zlos/__'jig rten 'jig rten 'das pa yi:__dngos grub thams cad dbang byed pa:__ma da na yi sbyor ba ni:__rin chen mA ki'i byin rlabs stsol:__lan gsum/__rgyud dag par bya ba'i slad du rgyun bshags yan lag brgyad pa 'don sgom 'brel pa'i dmigs pa gsal thob la rjes zlos/__rdo rje slob dpon sangs rgyas dpal/__/dus gsum bzhugs la phyag 'tshal lo/__/mchog gsum bsten pa'i zhing gyur la/__/gnyis med yid kyis skyabs su mchi/__/dngos 'byor yid kyis rnam sprul pa'i/__/dag pa'i mchod pa bzhes su gsol/__/dngos grub chu bo gcod pa'i gegs/__/nyes byas ma lus bshags par bgyi/__/phyogs bcu 'khor gsum dag pa'i chos/__/ma chags spyod la rjes yi rang*/__/dag pa mtha' bzhi'i dri ma med/__/rdzogs pa'i byang chub sems bskyed do/__/bde gshegs dbang phyug sems can la/__/dgos pa gsum phyir lus 'bul lo/__/tshe rabs bgrangs pa'i las rnams kun/__/bsdus te byang chub chen por bsngo/__dbang gi gzhi dgod pa la khyed rang rnams dam tshig gi phyag rgya 'di bzhin tu gsal thob mdzod/__/stong pa'i ngang las skad cig gis:___rin chen bdud rtsi mA ma kI:__dmar ser nyi ma 'char kha'i 'od:__zhal gcig phyag gnyis spyan gsum pa:__rjes chags bzhad pa'i nyams dang ldan:__phyag g.yas nor bu'i lcags kyu yis:__'khor 'das kun gyi dwangs bcud 'gugs:__g.yon pas rin chen ka pA lar:__bde chen dngos grub rgya mtshor bskyil:__dar dang rin chen rus pa dang :__me tog dmar po'i rgyan gyis sgeg:__zhabs zung pad nyi bam ro'i steng :__bdud rtsi'i rgya mtsho'i klong na bzhugs:__gnas gsum 'bru gsum 'od zer gyis:__rang bzhin gnas nas ye shes pa:__dpag med spyan drangs thim par gyur:__spos dang rol mo dbyangs bcas/__oM:__rdo rje bdud rtsi bde ba che'i:__dkyil 'khor lha tshogs thams cad kun:__sngon gyi thugs dam rjes su dgongs:__'khor 'das dwangs bcud dbab tu gsol:__oM badz+ra a mr-i ta ma hA su kha dz+nyA na lo ka rA sa yA na sa ma ya A we sha ya a A:__sa ma ya ho:__sa ma ya s+t+waM:__dzaHhU~M ba~M hoH__ces brjod la ye shes pa dbab/__tiSh+Tha badz+ras brtan/__ma da na'i snod spyi bor bzhag la/__grub pa'i dam tshig chen po'i rdzas nyid rin chen bdud rtsi ma mA ki dngos su gsal ba spyi bor bzhag pas sku las ye shes kyi phyag rgya gnyis pa 'phros/__khyod rang rnams la thim pas lus snang stong 'chi med rdo rje'i skur gyur par mos shig__oM:__ji snyed 'khor 'das thams cad kyi:__gzi brjid dwangs ma 'dus pa'i bcud:__rdo rje bdud rtsi ma mA ki'i:__sku yi dbyig tu dbang bskur ro:__oM badz+ra a mr-i ta ma mA ki ma hA su kha ma da na kA ya dz+nyA na A we sha ya oM:__snod mgrin par bzhag cing ma da na khar sbyin la/__rin chen bdud rtsi ma mA ki 'od du zhu nas grub pa'i dam tshig gi bdud rtsir gyur pa mgrin par bzhag cing lce la byin pas gdud rtsis rtsa gnas thams cad la khyab/__ngag grags stong gzhom med rdo rje'i gsung du gyur par mos shig__AH__ji snyed 'khor 'das thams cad kyi:__srog gi dwangs ma 'dus pa'i bcud:__rdo rje bdud rtsi ma mA ki'i:__gsung gi dbyig tu dbang bskur ro:__oM badz+ra a mr-i ta ma mA ki ma hA su kha ma da na wA ka dz+nyA na sa ma ya a AH__ma da na dang sin+d+hU ra zhun mar rnams sbyar ba snying gar bzhag cing bku mnye byas la/__lha nyid grub pa'i dam rdzas kyi rnam par gyur pa snying gar bzhag bku mnye byas pas bde ba chen po mchog tu mi 'gyur ba'i ye shes 'bar/__yid rig stong 'od gsal thugs rdo rje mngon tu gyur par mos shig__hU~M:__ji snyed 'khor 'das thams cad kyi:__ye shes dwangs ma 'dus pa'i bcud:__rdo rje bdud rtsi ma mA ki'i:__thugs kyi dbyig tu dbang bskur ro:__oM badz+ra a mri ta ma mA ki ma hA su kha ma da na tsit+ta dz+nyA na sa ma ya s+t+waM hU~M hU~M hU~M:__me tog 'thor la shis brjod ji ltar 'os pa bya/__de dag gis rin chen bdud rtsi ma mA ki'i rdzas kyi byin rlabs legs par thob pa yin pas phyin chad dam tshig gi rdzas chen po 'di tshul bzhin du bsgrub cing 'di'i las kyi sbyor ba spyi dang*/__khyad par dam tshig nyams chags thams cad skong zhing dngos grub rnam gnyis myur du thob par byed pa dpa' bo dpa' mo'i ston mo gzhung nas ji skad gsungs pa rnams tshul bzhin lag tu len pa gal che'o/__/dbang bskur thob pa'i phan yon kyang gzhung las/__dbang 'di lan cig thob pas kyang :__rtsa ba yan lag nyams chags 'dag:__'khor 'das ye shes dbang du 'du:__dngos grub myur du thob par 'gyur:__de phyir gsang mchog spyod pa yi:__lam gyi bogs 'don yang dag go:__zhes gsungs pa lags so/__/de nas dbang dkyus gcig tu bskur ba'i tshe bdud rtsi sman dbang la 'jug cing*/__khol 'don skabs dbang rjes dam tshig khas blang*/__gtang rag maN+Dal sogs dang*/__phrin las kyi tshogs la rol zhing lhag ma gtong ba phyin chad kyang spyi dang mthun par bya'o/__/nyer mkho'i phrin las sgrub pa la/__/med thabs med pa'i gdams zab kyi/__/smin byed lag len rnams gsal 'dis/__/skal bzang skye bo'i 'dod 'jor shog__/ces gter chen bla ma rin po ches gsung gi rjes su gnang ba ltar rje nyid kyi phyag bzhes gtsang ma la 'phri bsnan med pa'i bklag chog tu pad+ma gar dbang blo gros mtha' yas pa'i sdes rdzong shod bde gshegs 'dus pa'i pho brang du bgyis pa dge legs 'phel/__slar nag 'gros su btang po ni phun tshogs rnam rgyal lo//__//__
Debug data: